C 421/18
HU
Az Európai Unió Hivatalos Lapja
2022.11.4.
Gyakorlati példa Egy tagállam úgy dönt, hogy egy adott ERFA-program forrásainak egy részét a következő naptári évekre a programnak a közös rendelkezésekről szóló rendelet 24. cikkével összhangban történő módosításával átcsoportosítja a Horizont Európa programba (14).
A Bizottság egyetért azzal, hogy az átcsoportosítás megfelelően indokolt volt, és összhangban van azon program célkitűzéseivel, amelyből a forrásokat átcsoportosítják.
A Bizottság a monitoringbizottság egyetértését követően hagyja jóvá a programmódosítást.
A tagállamok és a Bizottság megvitatják továbbá a földrajzi hatályt (amelyet az a terület határoz meg, ahol azt a programot valósítják meg, amelynek forrásai átcsoportosításra kerülnek), az átcsoportosított források Horizont Európa keretében tervezett felhasználását (a Horizont Európa komponens szintjén), valamint a becsült „felhasználhatóság” alapján (például az adott országban/régióban meghirdetett hasonló pályázati felhívásokra vonatkozó múltbeli részvételi statisztikák felhasználásával) az átcsoportosítandó összeget.
A tagállam az átcsoportosított forrásokat a Horizont Európa keretében az EIC Akcelerátor programban a kkv-k által benyújtott pályázatok finanszírozására kívánja felhasználni.
Ennek érdekében azt tervezi, hogy legkésőbb az n+ 1. év végéig (azaz a forrásoknak a Horizont Európa programba történő átcsoportosításának évét követő évben) támogatási megállapodásokat köt.
A forrásokat a kkv-k által az EIC Akcelerátor program keretében benyújtott pályázatok finanszírozására használják fel, amelyeket azt követően értékelnek, hogy a tagállam a forrás átcsoportosításáról döntött.
A Horizont Európa (jelenleg) fedezi az átcsoportosítás végrehajtásával kapcsolatos további adminisztratív költségeket.
A program félidős értékelésének részeként értékelni kell, hogy ez a megközelítés fenntartható-e.
A tagállam az n+ 1. év vége előtt legfeljebb 4 hónappal (azaz augusztus 31-ig) kérheti a le nem kötött forrásoknak az ERFA-ba történő visszautalását.
Ennek módja, hogy kéri azon program(ok) módosítását, amely(ek)hez az említett forrásokat hozzárendelik.
A kérelmet a Bizottságnak jóvá kell hagynia.
A kötelezettségvállalás visszavonására vonatkozó szabályt attól az évtől kell alkalmazni, amelyben a megfelelő költségvetési kötelezettségvállalásokat megtették.
3.
Kumulatív finanszírozás
A kumulatív finanszírozás azt jelenti, hogy egy művelet/projekt ugyanazon költség/kiadás tétel tekintetében egynél több alapból, programból vagy eszközből (beleértve a megosztott és a közvetlen irányítású alapokat is) kap támogatást.
A többi szinergiamechanizmushoz hasonlóan a kumulatív finanszírozás sem automatikus.
Sokkal inkább olyan lehetőségről van szó, amely a kohéziós politika esetében az irányító hatóságok, a közvetlenül irányított uniós programok esetében pedig a támogatást nyújtó hatóság rendelkezésére áll.
Kumulatív finanszírozás csak az összes érintett fél (azaz az irányító hatóságok, illetve – közvetlenül irányított uniós programok esetében – a támogatást nyújtó hatóság) beleegyezésével alkalmazható.
Vonatkozó jogszabályok
Kapcsolódó jogszabályok
CPR
63. cikk (9) bekezdés
Horizsont Európa
15. cikk (4) bekezdés
Digitális Európa program
23. cikk (1) bekezdés (1)
(1) Meg kell jegyezni, hogy a DEP-rendelet 23. cikkének (1) bekezdése, valamint például a CEF.2. rendelet 19. cikkének (1) bekezdése a Horizont Európáról szóló rendelet 15. cikkének (4) bekezdésével azonos rendelkezéseket tartalmaz.
Ez pedig lehetővé teszi a kumulatív finanszírozásra vonatkozó végrehajtási rendelkezések e programok közötti összehangolását.
Szakpolitikai megfontolások/potenciális előnyök A kumulatív finanszírozás lehetővé teszi a műveletek pénzügyi terheinek megosztását és az esetleges költségvetési korlátok (pl. az eszköz alacsonyabb finanszírozási arányából eredő korlátok) kezelését, mivel alkalmazása biztosíthatja, hogy a szinergiaprojektek akár 100 %-át az uniós költségvetésből finanszírozzák, feltéve, hogy betartják a vonatkozó állami támogatási szabályokat.
Lehetővé teszi a nemzeti hozzájárulások támogatását is, különösen a kevésbé fejlett tagállamokban és régiókban.
A kumulatív finanszírozás mind a közvetlen, mind a megosztott irányítás alá tartozó különböző uniós eszközökből származó forrásokat is összevonhatja, és lehetővé teszi az uniós forrásokból történő 100 %-os finanszírozást.
A kumulatív finanszírozás ezért lehetőséget kínál a Horizont Európa pályázatok kiegészítő K+I-prioritásai és az ERFA-programok (és a kapcsolódó S3) közötti kapcsolatok megerősítésére.
(14) A közös rendelkezésekről szóló rendelet 26. cikke (1) bekezdésének korlátain belül.